कुर्सी बाचत ?
 एहि बेर के लोकसभा चुनाव मे सभ लोकसभा क्षेत्र के भूगोल बदलि गेल अछि. परिसीमन के कारण कइटा लोक सभा क्षेत्र के बड़का इलाका दोसर क्षेत्र चलि गेल अछि. हमर गाम केवटी, दरभंगा जिला मे अछि आओर सभ दिन सं लोकसभा क्षेत्र सेहो दरभंगा छल. मुदा एहि बेर जे परिसीमन भेल ओहि मे हमर लोकसभा क्षेत्र दरभंगा सं कटि कs मधुबनी मे चलि गेल अछि. एहि बेर तक हमर सभ के सांसद मो अली अशरफ फातमी जी छलाह मुदा अगर डॉ शकील अहमद जी जीतताह त ओ सांसद बनि जएताह. अगर फातमी जी आओर शकील जी के कोनो मजबूत. . . दिग्गज . . . धाकड़ उम्मीदवार सं पाला नहिं पड़लन्हि त दुनु गोटे फेर सं चुनि कs संसद मे आबि सकैत छथि. ओना दुनु गोटे अपन क्षेत्र के संग पूरा राज्य केर विकास के लेल नीक काज कएलाह. बीजेपी सं कीर्ति आजाद सेहो दरभंगा के लेल जोर लगएने छथि मुदा बेसि उम्मीद जे हुनका दरभंगा छोड़ि दोसर ठाम सं टिकट मिलि सकय छनि. देखिऔ आगा कि होइत अछि. मुदा किछ लोक के ई कहनाय छनि जे परिसीमन के कारण दुनु गोटे के वोटक बड़का हिस्सा कटि कs दोसर इलाका मे चलि गेलन्हि . अहां सभ के कि लगैत अछि जे परिसीमन के असर चुनाव नतीजा पर पड़ि सकैत अछि की? आओर अगर परिसीमन के असर पड़त त किनका. . . कोन पार्टी के फायदा / नुकसान भs सकैत अछि? फातमीजी आओर शकीलजी अपन कुर्सी बचा पएताह कि नहिं? अहां अपन राय जरूर भेजबाक कष्ट करु.
 सदस्यता लें टिप्पणियाँ भेजें (Atom)